Seitsemän tähden liike

Seitsemän tähden liike, lyhyemmin tähtiliike (lyhenne TL), oli suomalainen puolue. Kansanedustaja Paavo Väyrynen tiedotti yhdistyksen perustamisesta 28. kesäkuuta 2018,”Seitsemän tähden liike” on perustettu Paavo Väyrysen kotisivut 28.6.2018. Viitattu 5.8.2018.Paavo Väyrynen perustaa Seitsemän tähden liikkeen – säännöt ja linja samat kuin Kansalaispuolueella  Aamulehti 28.6.2018. Viitattu 5.8.2018. ja se kirjattiin yhdistysrekisteriin 17. heinäkuuta.Yhdistysnetti Patentti- ja rekisterihallitus. Viitattu 5.8.2018. 27. heinäkuuta 2018 Väyrynen ilmoitti aloittavansa kannattajakorttien keräämisen yhdistyksen merkitsemiseksi puoluerekisteriin.Kortteja keräämään Paavo Väyrysen kotisivut 27.7.2018. Viitattu 5.8.2018. Puolue merkittiin puoluerekisteriin 21. joulukuuta 2018. Seitsemän tähden liike poistettiin puoluerekisteristä eduskuntavaalien 2023 jälkeen, koska puolueesta ei ollut valittu kansanedustajia kaksissa peräkkäisissä eduskuntavaaleissa. Puolue lopetti toimintansa 1. elokuuta 2024.

Väyrynen kertoi perustaneensa Seitsemän tähden liikkeen siksi, että hänen aiemmin perustamansa Kansalaispuolue ei sen johtajuutta koskevien oikeuskiistojen vuoksi välttämättä pysty osallistumaan vuoden 2019 eduskuntavaaleihin. Väyrysen mukaan Seitsemän tähden liikkeellä oli sama poliittinen linja ja säännöt kuin Kansalaispuolueella. Liikkeen nimi viittasi italialaiseen Viiden tähden liikkeeseen ja Otavan tähtikuvioon.

16. marraskuuta 2018 Seitsemän tähden liike sai oman eduskuntaryhmän, kun alun perin keskustan listalta valittu kansanedustaja Paavo Väyrynen uudelleennimesi yksin edustamansa Kansalaispuolueen eduskuntaryhmän Tähtiliikkeen eduskuntaryhmäksi. 

Puolue hyväksyi varsinaisiksi jäsenikseen vain nykyisiä ja entisiä kansanedustajia ja europarlamentaarikoita. Muut voivat liittyä puolueen kannatusjäseneksi. Kannatusjäseniltä ei peritty jäsenmaksua, mutta he eivät voineet myöskään päättää yhdistyksen toiminnasta. Malli oli samankaltainen kuin Kansalaispuolueessa.

Tähtiliike asetti ehdokkaita vuoden 2019 eduskunta- ja europarlamenttivaaleihin. Ehdokkaiksi voivat päästä sekä sitoutumattomat suomalaiset että muiden puolueiden jäsenet. Ehdokkaiden toivottiin liittyvän puolueen kannatusjäseniksi. Tähtiliike sai eduskuntavaaleissa 11 366 ääntä (0,37 %) ja europarlamenttivaaleissa 16 065 ääntä (0,88 %). Puolueesta ei valittu yhtään kansanedustajaa eikä europarlamentaarikkoa.

Väyrynen ilmoitti 13. toukokuuta 2019 jättävänsä tähtiliikkeen puheenjohtajuuden ja eroavansa puolueen jäsenyydestä. Ero astui voimaan europarlamenttivaalien jälkeen 27. toukokuuta 2019. Tilapäiseksi puheenjohtajaksi nimettiin sen jälkeen puoluesihteeri Seppo Hauta-aho. Puolue tiedotti samalla keskittyvänsä vuoden 2024 presidentinvaaleihin ja Paavo Väyrysen mahdollisen ehdokkuuden tukemiseen.

 Eduskuntavaalit 2019 

pienoiskuva|Seitsemän tähden liike Jyväskylässä eduskuntavaalien 2019 alla.

 Vaalipiiri Ehdokkaat Valitut 2019 Helsingin vaalipiiri 22 0 Uudenmaan vaalipiiri 31 0 Varsinais-Suomen vaalipiiri 12 0 Satakunnan vaalipiiri 5 0 Ahvenanmaan maakunnan vaalipiiri 0 0 Hämeen vaalipiiri 12 0 Pirkanmaan vaalipiiri 19 0 Kaakkois-Suomen vaalipiiri 14 0 Savo-Karjalan vaalipiiri 12 0 Vaasan vaalipiiri 12 0 Keski-Suomen vaalipiiri 9 0 Oulun vaalipiiri 15 0 Lapin vaalipiiri 13 0Yhteensä1760

 Presidentinvaalit 2024 
Syyskuussa 2023 puolue ilmoitti hakevansa takaisin puoluerekisteriin. Hankkeen taustalla oli ajatus Paavo Väyrysen presidentinvaalikampanjan vauhdittamisesta.Seitsemän tähden liike pyrkii takaisin puolueeksi Puolue ei saanut kasaan vaadittavia kannattajakortteja.

 Lähteet 

Luokka:Suomen entiset puolueet
Luokka:Suomen EU-kriittiset puolueet
Luokka:Suomen politiikka 2010-luvulla